recursal/SuperWikiNEXT-32B huggingface dataset:
**3B / Bærums Verk IF** (3B/BVIF) er en basketballklubb som ble dannet i 2002 av BLNO-treneren Pål Berg for å gi de beste spillerne i distriktet muligheten til å utvikle seg i fellesskap. 3B er en sammensetning av EB-85, Bærums Verk IF og Sandvika BBK. Navnet 3B betyr «tre basketballklubber». I 2006 hadde 3B kun to lag, et 90/91 lag og et BLNO-lag.

Bærums Verk Jets var konkurs på slutten av 2005-sesongen, og 3B søkte om å overta BLNO-lisensen deres, men fikk nei av Norges Basketballforbund. Laget fikk derfor ikke sjansen til å spille i BLNO-ligaen før 2006-2007-sesongen.

Plasseringer
------------

* 2005–2006: 2 (1.divisjon – menn). Rykket opp til BLNO etter å ha slått Hop og Fjellhamar Stallions i sluttspillet.
* 2006–2007: 5 (BLNO Grunnspill)
* 2007–2008: 5 (BLNO Grunnserie)
* 2008–2009: 7 (BLNO Grunnserie)

Referanser
----------

1. ↑  budstikka.no, 25. april 2005: 3B fikk nei til Basketliga-spill[*død lenke*]

Eksterne lenker
---------------

* Bærums Verk – Basket – 3B
**Gro Njølstad Randby** (født 17. april 2002) er en norsk skiskytter og langrennsløper, som representerer klubben IL Ivrig i skiskyting og Oseberg Skilag i langrenn.

Den 22. mars 2024 fikk hun sølv på 5 km under NM på ski 2024 på Lillehammer, bak Heidi Weng.

Idrettskarriere
---------------

### Sesongen 2018/19

Randby deltok i Norgesmesterskapet i rulleskiskyting 2018 i september 2018, og fikk der sølv på sprinten i klassen K17, bak Linnea Winsvold. Hun vant fire av rennene i Norgescupen i skiskyting for junior 2018/19, og vant K17-klassen sammenlagt. Hun deltok også i Norgescupen i langrenn for junior 2018/19, der hun kom på tiendeplass i samme klasse.

### Sesongen 2019/20

Hun representerte Norge under Vinter-OL for ungdom 2020. Der kom hun på niendeplass på 10 km individuelt, med fem bom på de fire skytingene. Alena Mokhova fra Russland vant denne distansen. På sprinten kom hun på 26.-plass, og på miksstafetten kom Norge på femteplass.

Referanser
----------

1. 1 2 3   www.lausanne2020.sport, besøkt 12. januar 2020[Hentet fra Wikidata]
2. ↑  Norges skiskytterforbund - *NM Rulleskiskyting Sprint - 22.09.2018*, besøkt 4. mars 2020.
3. ↑  Norges skiforbund - *Equinir Norgescup, K17, 2018/2019*
4. ↑  «Lausanne 2020 - *Biathlon: Women's 10km Individual*». Arkivert fra originalen 12. januar 2020. Besøkt 4. mars 2020.
5. ↑  Lausanne 2020 - *Biathlon: Mixed Relay* Arkivert 25. februar 2020 hos Wayback Machine. besøkt 4. mars 2020.

Eksterne lenker
---------------

* (en) Gro Njølstad Randby – Olympedia Rediger på Wikidata

* (en) Gro Njølstad Randby – FIS (langrenn) Rediger på Wikidata

* (en) Gro Njølstad Randby – TheSports.org Rediger på Wikidata
* (en) Profil hos Vinter-OL for ungdom 2020 Arkivert 18. januar 2020 hos Wayback Machine.
**Marie Stub Irgens** (1879–1928) var en norsk litteraturhistoriker, pedagog og forfatter som gjorde seg bemerket gjennom sine litteraturhistoriske skrifter om Ludvig Holberg.

Familie
-------

Marie Stub Irgens var datter av sogneprest og prost Jens Stub Irgens (1836-1908) av slekten Irgens og Cathinca Sophie Altschwager (1845-1928), og søster av sjøoffiser og NS-politiker Kjeld Stub Irgens. Hun ble 16. oktober 1920 gift med major Antonio Pardaggiere (f. 1875 i Tyrol, d. 1928 i Orvieto i Italia). Som gift beholdt hun sitt opprinnelige slektsnavn og sin stilling som lektor.

Liv og virke
------------

Marie Stub Irgens tok i 1894 middelskoleeksamen ved Griegs pikeskole i Bergen, og senere realartium ved Ragna Nielsens skole i Kristiania. Som student tok hun filologisk eksamen i bifag i 1907 og i hovedfaget tysk i 1908. I 1908 tok hun også pedagogisk eksamen. I studietiden bidro hun til stiftelsen av Kvindelige Studenters Klub. Senere engasjerte hun seg blant annet som medlem av skolestyret, sekretær i Frisinnede Venstre, formann i Bergens kvinderaad og i Bergens Kvinnelige Diskusjonsklubb.

Hun studerte deretter en periode i København, før hun fulgte undervisningen ved flere høyere skoler i Tyskland. Hun hadde senere flere utenlandsopphold, blant annet i Mellomamerika og Nordamerika, og hadde et studieopphold ved Columbia College i New York

Fra 1910 var hun ansatt som lektor ved Tanks skole i Bergen.

Som student var hun under sterk innflytelse av sin veileder Gerhard Gran, og på hans seminar skrev hun sin hovedoppgave i norsk, en studie over Ludvig Holberg i *Bergens Beskrivelse*. Den ble utgitt i 1906 i serien *Smaaskrifter fra det litteraturhistoriske seminar*. Som medlem av Holbergklubben skrev hun senere supplementet *Ludvig Holberg og Fanebygden* (1910) i serien *Holbergklubbens Smaaskrifter*.

Sammen med Marga Schram Anderssen vant hun i 1921 en sangtekstkonkurranse i regi av Bergens Kvinnelige Diskusjonsklubb med bidraget *Manden i Bergen*.

I november 1928 ble Irgens umyndiggjort og satt under vergemål.

Under et opphold i Italia 1927-1928 ble hun utsatt for et uhell som gjorde henne sykelig og med tiden førte til hennes død. Hun ble 18. desember bisatt fra Fana kirke.

Bibliografi
-----------

* 1906: *Ludvig Holberg* i *Bergens Beskrivelse*, Malling, Kristiania
* 1910: *Ludvig Holberg og Fanebygden* i *Holbergklubbens Smaaskrifter*, Bergen

Referanser
----------

1. ↑  *Aftenposten 1928.04.02*. Norge, Oslo. 1928.
2. ↑  *Dagbladet 1928.01.14*. Norge, Oslo. 1928.
3. ↑  *Nystemte*. Oslo: Gyldendal. 1973. s. 173 ff. ISBN 8205058873.
4. ↑  *Norsk Kundgjørelsestidende 1928.11.24*. Norge, Vestland, Bergen. 1928.
5. ↑  *Nationen 1928.12.15*. Norge, Oslo. 1928.
6. ↑  *Morgenavisen 1928.12.19*. Norge, Oslo. 1928.

Kilder
------

* *Studentene fra 1900*. Oslo: Grøndahl & Søn. 1925. s. 162 ff.
* *Dette skrev kvinner*. Oslo: Skolen. 1984. s. 113-114. ISBN 8257900109.

Portal: Litteratur

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |
**Rémire** er ei øy i Amirantene tilhørende Seychellene i Indiahavet.

Navn
----

Opphavet til øyas navn er ukjent. Den er også kalt Eagle, etter et britisk skip som var innom i 1771.

Geografi
--------

Sotterne på reir med egg. Eggsanking har medført reduksjon i bestanden
Øya er en del av Amirantene. Den ligger 245 km sørvest av Seychellenes hovedøy Mahé og 25 km sør for Africaøyene. Rémire-revet ligger nordøst for øya. Rémire har et areal på 0,27 km².

Rémire er yngleplass for karett og suppeskilpadde. Kjempeskilpadde er introdusert til øya, der arten ikke tidligere har levd. Rémire hadde i 2013 en bestand på 10–20 kjempeskilpadder.

Kilehalelire, madagaskarturteldue og rødvever hekker på øya. Det finnes også smånoddy og alveterne. Fuglebestanden på Rémire gikk fram til 1950-tallet ned som følge av eggsanking og sotternen forsvant fra øya som følge av dette. Introduserte rotter er også et problem for fuglelivet. Gråspurv og påfugl er fremmede arter som finnes på Rémire.

Forvaltning
-----------

Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

Samfunn og økonomi
------------------

Folketellingen i 2002 viste et innbyggertall på seks.

Det drives jordbruk og fiske i liten skala. Fra slutten av 1800-tallet ble det tatt ut guano fra øya, inntil det i 1905 ikke var mer igjen å utvinne. Det var også produksjon av tømmer fra casuarina. I første halvdel av 1900-tallet ble det samlet egg.

Det er kokosplantasje på øya og det finnes overnattingsmuligheter for turister. Ramire eies av den seychelliske stat og forvaltes av det statlige selskapet Islands Development Company. Det er flystripe på øya.

Referanser
----------

1. 1 2  «History»[*død lenke*], Islands Development Company. Lest 4. mars 2018.
2. 1 2  «Location and topography»[*død lenke*], Islands Development Company. Lest 4. mars 2018.
3. 1 2  «Rémire»[*død lenke*], Seychelles Tourism Board. Lest 4. mars 2018.
4. 1 2 3  «Flora and fauna»[*død lenke*], Islands Development Company. Lest 4. mars 2018.
5. ↑  Justin Gerlach, Gérard Rocamora, Julie Gane, Kevin Jolliffe og Linda Vanherck: «Giant Tortoise Distribution and Abundance in the Seychelles Islands: Past, Present, and Future», *Chelonian Conservation and Biology*, bind 12, nr. 1, 2013, s. 74 og 80.
6. ↑  Schedule 1, *Constitution of the Republic of Seychelles*. WIPO.
7. ↑  *National Population and Housing Census 2002*, Victoria: Management & Information Systems Division, 2004, s. 85.
8. ↑  «The Creation of the Islands Development Company» Arkivert 4. mars 2018 hos Wayback Machine. Islands Development Company. Lest 4. mars 2018.

|  |  |
| --- | --- |
| Oppslagsverk/autoritetsdata | GeoNames
 |
**Benedicte Paus** (født Christensen; 1960) er en norsk lege og medisinsk genetiker. Hun er overlege ved Avdeling for medisinsk genetikk, Oslo universitetssykehus, dr.med. og professor II i medisin (medisinsk genetikk) ved Universitetet i Oslo.

Hun vokste opp i Svelvik og er utdannet lege ved Ludwig-Maximilians-Universität München i 1988. Hun ble dr.med. ved Universitetet i Bergen i 1994. Hun ble i statsråd 13. desember 2013 oppnevnt som medlem av Bioteknologinemnda, nå Bioteknologirådet, for perioden 2014–17. Hun ble videreoppnevnt for perioden 2019–2023.

Hun er datter av diplomingeniør og fabrikkbestyrer Jens Severin Christensen og biblioteksfullmektig Karin Benedikte Christensen (fødenavn *von Brasch*). Morens slekt er av tysk-baltisk opphav og var opprinnelig en adelig godseierfamilie fra Estland.

Hun var gift med visesangeren Ole Paus. Ekteparet har to døtre.

Bibliografi
-----------

* *Klinisk genetikk : en innføringsbok*, Gyldendal Akademisk, 2009, ISBN 978-82-05-39343

Litteratur
----------

* Biografi i *Norges leger*, 1996, bd. 1, s. 566

Referanser
----------

1. ↑
2. ↑  Kristin Halvorsen ny leder av Bioteknologinemnda, Regjeringen
3. ↑  Nytt Bioteknologiråd er oppnevnt. regjeringen.no. 29. mars 2019
4. ↑  Norsk biografisk leksikon

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.

**Jon Sverre Ruder** (født 1959) er låtskriver og sanger fra Furuset i Oslo.

Musikalsk virke
---------------

Han startet sin musikkvirksomhet i et band kalt Citizen Kane. Gruppen hadde en del spillejobber på 1980-tallet, men fikk aldri noe gjennombrudd eller gitt ut noe album. Bandet ble oppløst i 1989.

Ruder dannet duoen GÅRE SÅ GÅRE med Anders Elverhøy som skrev og produserte blant annet en serie for Barnetimen for de minste, kalt *Historien om Nille, Putt og Pampas*. I tillegg oversatte og produserte Ruder og Elverhøy utenlandske barneplater, skrev nye jingler for NRK P1.

Ruder ble i 1997 tilbudt jobben som vokalist i det norske progrock-bandet Lucifer Was. Her var med på utgivelsene «In Anadis Bower», «Blues From Hellah», «The Divine Tree», «Crown of Creation», «Morning Star» og «Ein Fix Ferdig Mann». 

I 1999 dannet Ruder bandet Badegjestene, der han var låtskriver og vokalist. Samme år ga gruppen ut albumet *Sommer Hele Året.*

På 2000-tallet begynte Ruder å tonesette diktene til Per Sivle, for å kunne delta i 150-årsjubileet for Sivles fødsel i 2007. Fire av Ruders melodier til Sivles tekster ble innspilt av koret Norske Kammersangere. I 2012 ga daWorks og Jørn Dalchow ut plate med Ruders tonsetting av Sivle, og Ruder fikk samme år sin solodebut med albumet *Berre Ein Song*, som ble lansert 21. september 2012.

Diskografi
----------

### Solo

* Berre Ein Song - tekster av Per Sivle (daWorks, 2012)
* Halvvegs inn til hjartet (daWorks, 2014)
* Stå vakt om naturen (EP, Lark Road Records, 2024).

**Zo Popi**

* Do It Right Now (Lofthus Samvirkelag 2022, vokal)

### Lucifer Was

* In Anadi’s Bower (2000)
* Blues from Hellah (2004)
* The Divine Tree (2007)
* The Crown of Creation (2010)
* DiesGrows (2014)
* Morning Star (2017)
* Ein Fix Ferdig Mann (2024)

### Badegjestene

* Sommer Hele Året (1999)

### GÅRE SÅ GÅRE

* Gåre Så Gåre (1994)

Referanser
----------

1. ↑  «(+)Nye melodiar til Sivle-tekstar». *smp.no* **(norsk)**. Sunnmørsposten. 13. mars 2008. Besøkt 28. april 2022. ««Den fyrste songen» er kjent for dei aller fleste. Men no har Jon Ruder tonesett seks mindre kjende dikt av Per Sivle.»

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** Discogs
 |
**Rødsprit** er 70-95 % denaturert etylalkohol, etanol (C2H5OH). Rødspriten er tilsatt et denatureringsmiddel som gjør den ubrukelig til mat og drikke, samt ofte fargestoffet fuksin som gir en rødaktig farge. Rødsprit er et rense- og løsemiddel beregnet til teknisk bruk.

Bruk og egenskaper
------------------

Rødsprit benyttes som avfettingsvæske for tre og metall før lakkering eller maling, og som antifrostmiddel i vannlåser og vannpumper. Den brukes også som løsemiddel for farge, beis, lakk og lim, og brukes som brennvæske i spritapparater som for eksempel stormkjøkken, Primus og Fondue-brenner.

Rødspriten fordamper hurtig og er raskt nedbrytbar. Alkoholen er svært brannfarlig, har et flammepunkt på 13 °C og brenner med en usynlig flamme.

Rødsprit kalles vanligvis *teknisk sprit* eller *t-sprit* på svensk og *husholdningssprit* eller *kogesprit* på dansk.

Se også
-------

* White spirit

Referanser
----------

1. 1 2  «rødsprit». *Store norske leksikon* **(norsk)**. 7. februar 2020. Besøkt 27. mai 2023.
2. 1 2 3  Wilhelmsen Chemicals AS (26. juni 2020). «Sikkerthetsdatablad Blåtind Rødsprit» (PDF). Arkivert fra originalen (PDF) 27. mai 2023. Besøkt 27. mai 2023.
3. ↑  «RØDSPRIT BLÅTIND 1 L». *www.gaus.no* **(engelsk)**. Besøkt 27. mai 2023.
4. ↑  Klausen, Dan Henrik (6. september 2018). «Fraråder bruk av stormkjøkken med rødsprit». *NRK*. Besøkt 27. mai 2023.
5. ↑  «t-sprit | SAOL | svenska.se» **(svensk)**. Besøkt 30. juli 2023.
6. ↑  «husholdningssprit — Den Danske Ordbog». *ordnet.dk*. Besøkt 30. juli 2023.
7. ↑  «kogesprit — Den Danske Ordbog». *ordnet.dk*. Besøkt 30. juli 2023.

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Store Danske Encyklopædi
 |
**Thomas Gerard Wenski** (født 18. oktober 1950 i West Palm Beach i Florida i USA) er katolsk erkebiskop av Miami.

Liv og virke
------------

### Bakgrunn

Thomas Wenski, sønn av polske immigranter, ble født i West Palm Beach og vokste opp i Lake Worth. Han studerte ved *St. John Vianney Minor Seminary* i **Westchester** og *St. Vincent de Paul Major Seminary* i Boynton Beach.

### Prest

Etter sin prestevielse 15. mai 1976 arbeidet han i den overveiende spansktalende menigheten *Corpus Christi* i Miami. Etter videre opplæring ved *Pierre Toussaint Haitian Catholic Center* («Notre Dame d'Haiti»), hvor han studerte haitiske skikker og haitisk kreol, hadde han fra 1979 et apostolat for haitiske troende, først og fremst immigranter, ved katedralen *Saint Mary* i Miami. I 1996 ble han utnevnt til direktør for *Catholic Charities Miami*, som jobber spesielt med *Caritas Cuba*. Han var også direktør for *Pierre Toussaint Haitian Catholic Center* frem til 1997. Han taler flytende spansk og haitisk kreol.

### Hjelpebiskop i Miami

Pave Johannes Paul II utnevnte ham til titulærbiskop av *Kearney* og hjelpebiskop i erkebispedømmet Miami i 1997. Han ble ordinert til biskop av erkebiskopen av Miami, John Favalora, den 3. september 1997; medkonsekratorer var den tidligere erkebiskopen av Miami Edward A. McCarthy, og Agustín Román Rodríguez, hjelpebiskop i erkebispedømmet i Miami. 

### Koadjutorbiskop, deretter biskop, av Orlando

I 2003 ble han utnevnt til coadjutor i bispedømmet Orlando, og etterfulgte Norbert Dorsey som bispedømmebiskop der i 2004.

### Erkebiskop av Miami

I 2010 utnevnte pave Benedikt XVI ham til den fjerde erkebiskopen av Miami.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
Skog dominert av *Picea glauca* i Quebec, Canada.
De **canadiske barskoger** er en av økoregionene i den nearktiske økosone. De tilhører bioregionen *Det canadiske skjold*, og de avgrenses mot nord av den canadiske tundra, mot øst av Atlanterhavet, mot syd av de temperert løvskog og blandingsskog og av prærien. Mot sydvest og vest grenser de canadiske skoger opp mot de temperert barskog i det vestlige Canada.

Biodiversitet
-------------

Det nordvestlige Canada er preget av kjølige, korte somre og meget kalde vintre. Det betyr, at det dannes skoger med stedsegrønne nåletrær som de dominerende arter. Plantesamfunnene er noe forskjellige og spenner fra åpne nåleskoger med mange lav-arter til tette skoger med Hvitgran (*Picea glauca*) i store dimensjoner. Her finnes dyresamfunn med en stor variasjon innenfor insekter, padder, fugler og pattedyr.

Dominerende planter
-------------------

* Alaska-Pil (*Salix alaxensis*)
* Balsampoppel (*Populus balsamifera*)
* Dvergbjerk (*Betula nana*)
* Hvitgran (*Picea glauca*)
* *Larix laricina*
* Svartgran (*Picea mariana*)

Dominerende dyrearter
---------------------

* Arktisk Jordegern (*Spermophilus parryi*)
* Brun Lemming (*Lemmus trimucronatus*)
* Grizzlybjørn (*Ursus arctos*)
* Jerv (*Gulo gulo*)
* Los (*Lynx lynx*)
* Rein (*Rangifer tarandus*)
* Snehare (*Lepus americanus*)
* Svartbjørn (*Ursus americanus*)
* Ulv (*Canis lupis*)
**Produksjonsmiddel** (tysk: Produktionsmittel) er i marxistisk økonomikritikk og noen heterodokse økonomiske teorier en sammenfattende betegnelse for arbeidsmidler (*tysk:* Arbeitsmittel) og arbeidsgjenstand (tysk: Arbeitsgegenstand).

Beskrivelse
-----------

Arbeidsmidlet er en ting eller en samling av ting, som arbeideren setter mellom seg selv og arbeidsgjenstanden.  Et arbeidsmiddel kan altså være alt fra det mest primitive redskap til den aller mest avanserte maskin. Arbeidsgjenstanden kan være et fysisk objekt, men også noe immaterielt.

Sammen med det menneskelige arbeide utgjør produksjonsmidlene forutsetningene for at produksjon skal kunne finne sted. Dette gjelder for all produksjon, uansett under hvilke samfunnsmessige former den skjer. Det som ifølge Karl Marx karakteriserer produksjonen under den kapitalistiske produksjonsmeetode er at produksjonsmidlene befinner seg i hendene hos en klasse, kapitalistene eller bourgeoisiet, under det at en annen klasse, arbeiderklassen eller proletariatet, kun eier sin egen arbeidskraft. Kapitalistene kjøper arbeidernes arbeidskraft og lar dem arbeide med produsjonsmidlene. Arbeiderne får lønn for sin arbeidskraft, men deres arbeide er verdt mer enn lønnen de mottar. Mellomforskjellen tilfaller kapitalistene.

Ifølge marxistisk teori er produksjonsmidlene nødvendige for produksjonen, men de er i strikt betydning ikke verdiskapende. Det er bare det mennesklige arbeid som skaper verdi. I og med industriens utvikling blir produsjionsmidlene stadig dyrere i sammenligning med arbeidskraften. Dette fører på sikt til minkende gevinster. Det er dette som kalles *profittkvotens fallende tendens* (tysk: Gesetz des tendenziellen Falls der Profitrate). Det finnes imidlertid motvirkende faktorer, og det dreier seg således om en tendens, snarere enn om en nødvendighet.

Som ledd i innførelsen av proletariatets diktatur er det marxismens hensikt å avskaffe den private eiendomsrett til produksjonsmidlene, som blit kollektivt eide.

Det marxistiske begrep produksjonsmiddel tilsvarer delvis uttrykket produksjonsfaktorer som benyttes innen visse andre økonomiske skoleretninger.

Litteratur
----------

* Karl Marx: MEW Band 23 (Kapital Band I).
* Josef Stalin: О диалектическом и историческом материализме, 1938
* Institute of Economics of the Academy of Sciences of the U.S.S.R. (1957). *Political Economy: A Textbook*. London: Lawrence and Wishart.

Referanser
----------

1. ↑  *Kapitalet. Första boken*. Arkiv/Zenit. 1981. s. 156. ISBN 91 86070 02 9.
2. ↑  *Kapitalet. Första boken*. Arkiv/Zenit. 1981. s. 154. ISBN 91 86070 02 9.

|  |  |
| --- | --- |
| Oppslagsverk/autoritetsdata | GND
 |
**Raymond Francis Boyce** (1946–1974) var en amerikansk informatiker kjent for sin forskning på relasjonsdatabaser. Han er mest kjent for sine bidrag til å utvikle databasespråket SQL og Boyce-Codd normalformen .

Biografi
--------

Raymond vokste opp i New York, og var student ved Providence College hvor han ble uteksaminert i 1968. I 1972 fikk han doktorgrad i informatikk ved Purdue University. Hans kone Sanndy som han møtte på college var sykepleier. Etter Purdue jobbet han med databaseprosjekter for IBM i Yorktown Heights, New York. På den korte tiden han hadde der, som var rett under 2 år, utviklet han Boyce–Codd normalformen. Sammen med Donald D. Chamberlin utviklet han Structured Query Language (SQL) mens han ledet utviklingsgruppen for relasjonsdatabaser til IBM i San Jose, California. Han døde i 1974 av en aneurisme, og etterlot seg kona Sanndy og spedbarnsdatteren Kristin.

SQL
---

På begynnelsen av 1970-tallet ble SQL utviklet hos IBM i samarbeid mellom Boyce og Donald D. Chamberlin. Den første versjonen het SEQUEL (*Structured English Query Language*), og basert på originalspråket deres kalt SQUARE (*Specifying Queries As Relational Expressions*). SEQUEL ble designet for å manipulere og hente data i relasjonsdatabaser. I 1974 publiserte Chamberlin og Boyce "*SEQUEL: A Structured English Query Language*" som gav detaljer om deres forbedringer av SQUARE og introduserte datauthentingsaspektene ved SEQUEL. SEQUEL var et av de første språkene som brukte Edgar Frank Codd sin relasjonsmodell. SEQUEL ble senere omdøpt til SQL, angivelig fordi SEQUEL var et varemerke registrert av flyselskapet Hawker Siddeley. På 2000-tallet har SQL blitt det mest brukte relasjonsdatabasespråket.

Boyce-Codd normalform
---------------------

Boyce–Codd normalformen (BCNF) ble utviklet i 1974 av Boyce og Edgar Frank Codd. Det er en type normalform som brukes i databasenormalisering. Målet med relasjonsdatabasedesign er å generere en mengde med databaseskjemaer som lagrer informasjon uten unødvendig redundans. Boyce-Codd normalform er en måte å oppnå dette på samtidig som det fortsatt er mulig for brukere å reltativt enkelt hente ut informasjon. Ved å bruke BCNF vil en database fjerne all redundans basert på funksjonelle avhengigheter. Det er en litt sterkere versjon av den tredje normalform .

Referanser
----------

1. ↑  «Dean's List Released For Past Semester». *The Cowl*. Providence College. September 27, 1967.  Sjekk datoverdier i `|dato=` (hjelp)
2. 1 2  Chamberlin, Donald. Interview with Paul McJones. *Chamberlin, Donald oral history.* July 21, 2009.
3. 1 2  Chris Collins. «History of SQL».
4. «Structured Query Language (SQL)». International Business Machines. October 27, 2006. Besøkt 10. juni 2007.  Sjekk datoverdier i `|dato=` (hjelp)
**Jan Georg Digerud** (født 7. juli 1938 i Kongsvinger) er en norsk arkitekt.

Sammen med Jon Lundberg drev han fra 1969 til 1983 *Jan & Jon* som drev i det postmodernistiske og fikk være med på biennalen i Venezia i 1980, tre år før de vant Houens fonds diplom for innredningen til Universitetsforlaget i Kolstadgata 1 på Tøyen. Samtidig, fra 1980 til 1994 var han partner i Platou Arkitekter, navngitt etter F.S. Platou (1903–1980). Her hadde han forøvrig jobbet før han startet i Jan & Jon, fra 1966 til 1969. Det var Diegerud som fikk oppsynet med bygget som skulle huse Norges Markedshøyskole i anledning at de byttet navn. Han og firmaet mottok i 1992 *Den Store Norske Stenprisen* for nettopp dette. Fra 1994 hadde han eget arkitektkontor som fikk navnet BASE Arkitekter AS. Han har laget mye, for eksempel GlasMagasinet i 1990 og mellom 1992 og 1995 ledet han Plan- og fasaderådet i Oslo kommune. Ved Arkitekthøgskolen var han også amanuensis i tiden 1971 til 1988. Fra 1995 var han professor.

Referanser
----------

1. ↑   Norsk kunstnerleksikon, oppført som Jan Georg Digerud, Norsk kunstnerleksikon ID Jan\_Georg\_Digerud, besøkt 9. oktober 2017[Hentet fra Wikidata]
2. ↑   KulturNav, oppført som Jan Georg Digerud, KulturNav-ID e781b169-c752-497d-8669-d5dc86ea592e, besøkt 9. oktober 2017[Hentet fra Wikidata]
3. ↑  Elisabeth Seip, *Jan Digerud* i Store norske leksikon.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** BIBSYS **·** VIAF **·** GND **·** LCCN **·** ISNI **·** SUDOC **·** KulturNav
 |
**Hay-on-Wye** (walisisk: **Y Gelli Gandryll**) er en markedsby i Powys i Wales. Den kalles ofte *bøkenes by*, ettersom den har hele 41 bokhandler, hvorav de fleste selger brukte bøker. Med bare omkring 1300 innbyggere er det ingen andre steder som kommer i nærheten av dette forholdet mellom antall bokhandler og innbyggere.

Konseptet med bokby har inspirert til etableringen av Den norske bokbyen i Fjærland i Sogndal, i 1995.

Bybebyggelsen strekker seg over grensen til England, der den heter Cusop. De to delene administreres hver for seg.

Kong Richard Booth
------------------

Fenomenet med bokhandler startet da Richard Booth den 1. april 1977 som et PR-stunt erklærte Hay-on-Wye som en selvstendig republikk, med seg selv som konge. At han ikke valgte den mer logiske tittelen president skyldes antagelig at det kan gjøres mer ut av en kongetittel. Han lar seg blant annet avbilde på «offisielle» fotografier med en toalettsugekopp som septer. Han innsatte også hesten sin som statsminister fra samme dato. 

Booth selger også billige titler til turister. I motsetning til andre som selger titler i Storbritannia gjør han ikke forsøk på å fremstille det som ekte titler.

Referanser
----------

1. ↑  «Norgesferie - Bokbyen ved fjorden». *abcnyheter.no*. 26. mai 2005. Besøkt 5. april 2024.

Eksterne lenker
---------------

* Offisielt nettsted Rediger på Wikidata

* (en) Hay-on-Wye – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Vision of Britain **·** VIAF **·** GND **·** LCCN **·** GeoNames **·** GeoNames **·** GeoNames
 |
**Qadriddin Aslonov** (1947–1992) var fungerende president i Tadsjikistan fra 31. august til 23. september 1991.

Biografi
--------

Aslonov var født 29. mai 1947 i Rasht-distriktet i Den tadsjikiske sosialistiske sovjetrepublikk, nåværende Tadsjikistan. 

Da hans forgjenger Qahhor Mahkamov gikk av som landets president ble Aslonov valgt til hans midlertidige etterfølger i kraft av sin stilling som formann for Det øverste sovjet. En av hans første handlinger som landets leder var å signere et vedtak om å forby alle kommunistpartiets aktiviteter på Tadsjikistans territorium og nasjonalisere partiets eiendom. Det tadsjikiske kommunistpartiets kongress vedtok i andre halvdel av september 1991 å kunngjøre at de gikk ut av Sovjetunionens kommunistiske parti (SUKP). Aslonov undertegnet også et dekret som etablerte 9. september som Tadsjikistans uavhengighetsdag. Den 20. september 1991 gikk Aslonov av som medlem av politbyrået og forlot kommunistpartiet. Den 23. september ble Aslonov avsatt av konservative krefter i regjeringen. Partiets sekretær Rahmon Nabiyev ble valgt til president og unntakstilstand ble erklært samme dag. Ett år senere, i november 1992, under starten på den tadsjikiske borgerkrigen som opprørte landet etter Sovjetunionens kollaps, ble Aslonov meldt savnet. Ifølge en kilde var han blitt drept av militante krefter fra den regjeringsvennlige *Popular Front of Tajikistan*.

Referanser
----------

1. ↑  Pannier, Bruce (13. oktober 2020). «Emomali Rahmon: The Accidental Leader Who Has Stayed In Power For Decades». *Radio Free Europe/Radio Liberty*.
2. ↑  Parker, John W. (29. mars 2018). *Persian Dreams: Moscow and Tehran Since the Fall of the Shah*. Potomac Books, Inc. ISBN 9781597972369.
3. ↑  «DPT proposes to give the title of Hero of Tajikistan to Qadriddin Aslonov - Tajikistan News-NA "Asia-Plus"». old.news.tj. Arkivert fra originalen 23. juni 2018. Besøkt 19. februar 2024.

Eksterne lenker
---------------

* *Artikkelen har ingen egenskaper for offisielle lenker i Wikidata*

|  |  |
| --- | --- |
| Oppslagsverk/autoritetsdata | Prabook
 |
**Quilon-aerodromen**, eller **Kollam lufthavn**, var på 1920-tallet en flyplass i byen Kollam i Kerala (da i Travancore) i India. Flyplassen ble nedlagt i 1932 i forbindelse med åpningen av den nye Trivandrum internasjonale lufthavn.

Quilon-aerodromen var i sin tid den eneste sivile flyplassen i de britiskstyrte kongedømmene Cochin, Travancore og i Malabar-distriktet. I perioden fra 2009 til 2012 foreslo lokale myndigheter å bruke Kollam-flyplassen som et luftfartsakademi for lette fly, men siden området er omgitt av flere høye bygninger og infrastruktur, ble forslaget møtt med protester fra lokalbefolkningen og planene ble forkastet.

Se også
-------

* Trivandrum internasjonale lufthavn
* Cochin internasjonale lufthavn
* Calicut internasjonale lufthavn

Referanser
----------

1. ↑  «Runway: Team visits Asramam Maidan». TNIE. Arkivert fra originalen 7. november 2014. Besøkt 15. september 2014.
2. ↑  «‘Asramam Maidan not suitable for airport’». TNIE. Arkivert fra originalen 27. juli 2014. Besøkt 15. september 2014.
**Samidoun**, også kalt  **Palestinian Prisoner Solidarity Network**, er en organisasjon opprettet i 2012 som kjemper for rettighetene til palestinske fanger i israelske fengsler.

Organisasjonen ledes av Khaled Barakat som også har en lederrolle i Folkefronten for Palestinas frigjøring (PFLP). I 2021 ble Samidoun satt på Israels liste over terrororganisasjoner grunnet de tette forbindelsene til PFLP. En rekke av fangene som organisasjonen uttrykker støtte til er dømt for terrorisme. I februar 2023 ble den venstreorienterte organisasjonen *Alliance for Global Justice* fratatt muligheten til å motta donasjoner via bankkort etter å ha samlet inn penger til Samidoun.

I en petisjon til EU-parlamentet i november 2022 ble det anmodet om å erklære Samidoun for en terrororganiasjon, med henvisning til oppfordringer fra organisasjonens ledelse om å utslette Israel fra kartet og å bruke vold som virkemiddel. Nederland har nektet innreise for to av organisasjonens ledere, Khaled Barakat og Charlotte Kates.

Samidoun avholdt i 8. april 2023 en demonstrasjon i Berlin hvor det ble ropt antisemittiske slagord og støtte til den palestinske terrororganisasjonen Hamas.

Under angrepet på Israel oktober 2023 omtalte Samidoun de militante Hamas-soldatenes nedslakting av israelske sivile som «den heroiske palestinske motstandskampen», og deres tyske avdeling meddelte støtte til angrepene og delte ut søtsaker på gaten for å feire «motstandskjempernes seier».

I november 2023 ble Samidoun sammen med Hamas erklært forbudt i Tyskland.

Referanser
----------

1. ↑   www.jfda.de[Hentet fra Wikidata]
2. ↑  «How Iran's Tentacles Are Reaching Into Europe». *Newsweek*. 28. mars 2023.
3. ↑  «'Samidoun Palestinian Prisoner Solidarity' designated as terrorist organization». *Israel Defense*. 28. august 2021.
4. ↑  «American Charity Loses Fundraising Platform Over Palestinian Terror Ties». *Israel Today*. 20. februar 2023.
5. 1 2  «Petition asks the EU to ban pro-Palestinian group which called for the destruction of Israel, the EU and the US during Brussels rally». *EU Reporter*. 21. november 2022.
6. ↑  «Antisemitische Demonstration in Berlin: Diese Organisation bringt den Hass gegen Israel auf Deutschlands Strassen». *Neue Zürcher Zeitung*. 13. april 2023.
7. ↑  «Polizei ermittelt nach Palästinenser-Demo wegen Verdachts der Volksverhetzung». *RBB 24*. 11. april 2023.
8. ↑  «Palästinenser-Netzwerk feiert Hamas-Angriff». *ZDF*. 7. oktober 2023.
9. ↑  «Faeser verbietet Hamas und Netzwerk Samidoun». *ZDF*. 2. november 2023.

Eksterne lenker
---------------

* (en) Offisielt nettsted Rediger på Wikidata

* (en) Samidoun – kategori av bilder, video eller lyd på Commons Rediger på Wikidata
* Samidoun på Twitter Rediger på Wikidata

* Samidoun på Facebook Rediger på Wikidata

* Samidoun på Instagram Rediger på Wikidata

* Samidoun på YouTube Rediger på Wikidata

* Samidoun på Telegram Rediger på Wikidata
**Klippen Lofoten,** tidligere **Klippen Nordborge** er en pinsemenighet på Vestvågøy i Lofoten. Menigheten ble stiftet i 1943 og hadde 56 tilskuddstellende medlemmer i 2022.

Historie
--------

Menigheten ble stiftet 1943, men vekkelsen startet allerede i begynnelsen av 1930 årene i Norborge. Møtene ble i starten holdt på Halsan , Rekdal i Borge i Ola Hansen sitt hus, og i andre privathus på Rekdal og Valle. Dåp foregikk i fjæra i Halsan, Rekdal. Forsamlingshuset Klippen på Valle i Nordborge ble innviet i november 1935. Menigheten hadde besøk av Pinsebevegelsens grunnlegger T B Barrat i 1933 i Halsan, med friluftsmøte i Avundsholla i Halsan på Rekdal. I 2010 flyttet menigheten til Liland, Vestvågøy i det gamle Betel-bygget. Klippen har ofte møter i Reine Misjonshus på Reine.

Referanser
----------

1. ↑  Regjeringen (13. mai 2022). «Antall tilskuddstellende medlemmer i tros- og livssynssamfunn i 2022» (PDF). regjeringen.no. Besøkt 26. mars 2023.
2. ↑  «Historie om Klippen - Klippen Lofoten». *www.klippenlofoten.com*. Besøkt 26. mars 2023.

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Jamling Tenzing Norgay** (født 23. april 1965 i Darjeeling i India) er en indisk/nepalsk sherpa fjellklatrer.

Han er sønn av Tenzing Norgay (som første gang besteg Mount Everest i 1953 med Edmund Hillary) og hans tredje kone Daku. Jamling Tenzing Norgay har selv fulgt i sin fars fotspor og besteg Everest i 1996 med et lag som ble ledet av David Breashears hvor også Ed Viesturs var med. Denne ekspedisjonen resulterte i 1998 i IMAX-filmen «Everest». I 2003 besteg han sammen med Peter Hillary (Edmund Hillarys sønn) Everest igjen som en del av 50-årsjublieet for den første bestigningen.

Jamling Tenzing Norgay skrev en bok, *Touching My Father's Soul*, der han blant annet nevner at når sherpaer dør i forbindelse med ekspedisjoner, så blir de liten oppmerksomhet til del.

Jamling Tenzing Norgay med Dalai Lama

Eksterne lenker
---------------

* (en) Jamling Tenzing Norgay – kategori av bilder, video eller lyd på Commons Rediger på Wikidata
* (en) Jamling Tenzing Norgay på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU
 |
**Ingeborg Helen Marken** (født 23. januar 1975 i Kongsberg, oppvokst i Eggedal) er en tidligere norsk alpinist. Hun var spesialist i fartsdisiplinene Super-G og utfor og har én verdenscupseier fra rennet i Kvitfjell den 7. mars 1996, samt to pallplasseringer i utfor.

Under VM 1996 i Sierra Nevada kom Marken to ganger på sjetteplass, i utfor og kombinasjonsrennene. Under OL 1998 i Nagano og under OL 2002 i Salt Lake City kom hun på 11.-plass og 13.-plass i utfor. Hun la opp som alpinist i 2002.

Verdenscupseire
---------------

| Nr. | Dato | Sted | Øvelse |
| --- | --- | --- | --- |
| 1. | 7. mars 1996 | Norges flagg Kvitfjell | Super-G |

Referanser
----------

Eksterne lenker
---------------

* (en) Ingeborg Helen Marken – Olympedia Rediger på Wikidata

* (en) Ingeborg Helen Marken – FIS (alpint) Rediger på Wikidata

* (en) Ingeborg Helen Marken – ski-db.com Rediger på Wikidata
* «Nagano 1998 - Athlete profile: Ingeborg Helen Marken» **(engelsk)**. CNN/SI. A Time Warner Company. 3. februar 1998. Arkivert fra originalen 14. juli 2012. Besøkt 15. oktober 2014.

|  |  |
| --- | --- |
| Oppslagsverk/autoritetsdata | Prabook
 |
| Medaljeoversikt |
| --- |
| Konkurrerte for Norges flagg Norge |
| Langrenn |
| Langrenn U23-VM |
| Gull | Whistler 2023 | 10 km fristil |
| Sølv | Planica 2024 | 20 km fristil fellesstart |
| Sølv | Planica 2024 | 10 km klassisk |
| Langrenn Junior-VM |
| Gull | Vuokatti 2021 | 10 km fristil |
| Gull | Vuokatti 2021 | Stafett |
| Bronse | Oberwiesenthal 2020 | 30 km fristil |
| Langrenn European Youth Olympic Festival |
| Gull | Sarajevo 2019 | 7,5 km fristil |
| Gull | Sarajevo 2019 | Miksstafett |
| Langrenn Norgesmesterskapet på ski |
| Bronse | Beitostølen 2024 | 10 km fristil |
| Bronse | Beitostølen 2024 | 20 km skibytte |

**Martin Kirkeberg Mørk** (født 16. januar 2001) er en norsk langrennsløper fra Drammen, som representerer Drammens Ballklubb.

Han er eldre bror til Emma Kirkeberg Mørk, som også driver med langrenn.

Karriere
--------

Mørk deltok i Vinter-EYOF 2019 (European Youth Olympic Winter Festival), og vant der 7,5 km fristil, og han fikk også gull på miksstafetten sammen med Lars Agnar Hjelmeset, Margrethe Bergane og Ebba Andresen. På 10 km klassisk ble han nummer seks, og på sprinten ble han nummer 19. Han fikk to sølv under Junior-NM på ski 2019; på 10 km klassisk og på 15 km fristil.

Mørk tok bronse på 30 km fristil fellesstart under Junior-VM på ski 2020, bak landsmannen Iver Tildheim Andersen og tyske Friedrich Moch. Der gikk han også 10 km klassisk, der han ble nummer seks, og han deltok på 4 x 5 km stafett, der Norge ble nummer ti.

Under Junior-VM på ski 2021 tok han individuelt gull på 10 km fristil og gull på stafetten, med Edvard Sandvik, Jonas Vika og Lars Agnar Hjelmeset. På 30 km fellesstart ble han nummer ti. 

Den 10. desember 2021 på Beitostølen deltok han i sitt første renn i Skandinavisk Cup, og fikk der en 13.-plass på 15 km klassisk. To dager senere kom han på andreplass på 15 km fristil, og han endte som nummer 31 sammenlagt i Skandinavisk Cup 2021/22. I Norgescupen i langrenn 2021/22 ble han nummer sju i U23-klassen. Han deltok i U23-VM på ski 2022, og ble der nummer 38 på 15 km klassisk.

Han gikk to øvelser under U23-VM på ski 2023; først gull på 10 km fri teknikk, og han avsluttet mesterskapet på fjerdeplass med stafettlaget. Han fikk en tredjeplass som beste enkeltplassering i Skandinavisk Cup 2022/23, og endte på 12.-plass totalt. Han debuterte i verdenscupen i mars 2023, med en 22.-plass på femmila i Holmenkollen, og fikk med det 38 poeng, som holdt til 91.-plass i distansecupen i Verdenscupen i langrenn 2022/23.

Kontinentalcupen
----------------

### Pallplasseringer Skandinavisk Cup

| Nr. | Dato | Sted | Øvelse | Plass |
| --- | --- | --- | --- | --- |
| **1.** | 2021-12-1212. desember 2021 | Flagget til Norge Beitostølen | 15 km fristil | 2 |
| **2.** | 2023-10-011. oktober 2023 | Flagget til Sverige Falun | 10 km fristil | 3 |

Referanser
----------

1. ↑  «Langrenn: Mørk med gull i junior-VM». *Nettavisen*. 12. februar 2021.

Eksterne lenker
---------------

* (en) Martin Kirkeberg Mørk – FIS (langrenn) Rediger på Wikidata
* Martin Kirkeberg Mørk på Instagram Rediger på Wikidata
**Partnerdrapsutvalget** var et norsk statlig utvalg som ble nedsatt av Erna Solbergs regjering for å gjennomgå drapssaker der gjerningspersonen var daværende eller tidligere partner. Hensikten var å avdekke eventuell svikt og utfordringer i det offentlige tjenesteapparatets håndtering av sakene i forkant av drapene, og identifisere tiltak som kunne bidra til at partnerdrap kunne forebygges og forhindres.

Utvalget ble nedsatt 12. oktober 2018 og leverte sin rapport, NOU 2020: 17 *Varslede drap?*, 15. desember 2020. Utvalget fant flere gjennomgående utfordringer i politiet og annet hjelpeapparat sin håndtering av sakene. Politiet og hjelpeapparatet manglet kunnskap og kompetanse på vold i nære relasjoner og andre faktorer som kunne bidra til forhøyet risiko for partnerdrap. Utvalget registrerte også flere utfordringer ved kommunikasjonen mellom hjelpeapparatet og brukerne som bidro til at vold ikke ble avdekket, og at risikoen for ytterligere vold ikke ble vurdert eller håndtert.

Medlemmer
---------

1. Ragnhild Helene Hennum (leder)
2. Bjørn Kristian Soknes
3. Kristine Eikemo
4. Solveig Karin Bø Vatnar
5. Heidi Marie Engvold
6. Fakhra Salimi
7. Henning Mohaupt
8. Eilif Norvang
9. Tove Hægg Versland
10. Klaus Melf

Referanser
----------

1. ↑  regjeringen.no/no/dokumentarkiv/regjeringen-solberg/aktuelt-regjeringen-solberg/jd/pressemeldinger/2018/oppnevning-av-partnerdrapsutvalg/id2615637/
2. ↑  regjeringen.no/no/dep/jd/org/styre-rad-og-utval/innstillinger/innstillinger-fra-utvalg/innstillinger-levert-i-2020/partnerdrapsutvalg/id2615621/
3. ↑  regjeringen.no/no/dokumentarkiv/regjeringen-solberg/aktuelt-regjeringen-solberg/jd/pressemeldinger/2020/maland-tok-imot-utredning-om-partnerdrap/id2791716/
Tilnærmet spredning av språk under den italienske jernalder i Italia i løpet av 500-tallet f.Kr.
**Umbrisk** er et utdødd italisk språk som tidligere ble snakket av umbriere i antikkens italienske region Umbria. Språket er nært beslektet med oskisk i Campania.

Umbrisk er kjent fra omtrent 30 inskripsjoner datert fra 600-tallet og fram til 100-tallet f.Kr. Den lengste som er bevart er *Iguvine-tavlene* som består av syv bronseplater med notater om religiøse seremonier og vedtekter for prester.

Alfabet
-------

Det umbriske alfabet, som andre gammelitaliske alfabeter, ble avledet fra det etruskiske alfabetet, og ble skrevet fra høyre til venstre. Umbrisk ble også skrevet på det latinske alfabet.

Litteratur
----------

* Buck, Carl Darling [1904] (2007): *A Grammar Of Oscan And Umbrian: With A Collection Of Inscriptions And A Glossary*. Kessinger. ISBN 978-1432691325.

Eksterne lenker
---------------

* Umbrian Vocabulary

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** GND
 |
**Haicheng** (kinesisk: 海城; pinyin: *Hǎichéng*) er en kinesisk by og et byfylke i byprefekturet Anshan øst i provinsen Liaoning i det nordlige Kina. Befolkningen i byfylket var på 1,09 millioner i 1999.

Kulturminner
------------

Paleolitikum-funnstedet Xianrendong i Haicheng (*Haicheng Xianrendong yizhi*, 海城仙人洞遗址) og bronsealder-dyssen i Ximucheng (*Ximucheng shipeng*, 析木城石棚) ble i 2001 tilføyd på listen over kulturminner i Folkerepublikken Kina.

Administrative enheter
----------------------

Haicheng har fire subdistrikter og 23 storkommuner:

Subdistrikter:

* Haizhou (海州街道), Xinghai (兴海街道), Xiangtang (响堂街道), Dongsi (东四街道)

Storkommuner:

* Gushan Hui (孤山满族镇), Chagou (岔沟镇), Jiewen (接文镇), Ximu (析木镇), Mafeng (马风镇), Pailou, Yingluo (英落镇), Bali (八里镇), Maoqi (毛祁镇), Wangshi (王石镇), Nantai (南台镇), Ganquan (甘泉镇), Datun (大屯镇), Xiliu (西柳镇), Ganwang (感王镇), Zhongxiao (中小镇), Niuzhuang (牛庄镇), Teng'ao (腾鳌镇), Gengzhuang (耿庄镇), Xisi (西四镇), Gaotuo (高坨镇), Wangtai (望台镇), Wenxiang (温香镇)

Samferdsel
----------

### Jernbane

Hada-banen, en høyhastighetsbane åpnet i 2012, går gjennom området fra Harbin til Dalian.

### Vei

Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.

Magnesitt
---------

En stor *lagerstätte* for magnesitt befinner seg i byfylket («Haicheng-lagerstätten»).

Jordskjelvet i Haicheng 1975
----------------------------

Den 4. februar 1975 ble Haicheng rammet av et jordskjelv på 7,0 (eller 7,3 på Richters skala, som da var i bruk). Byen hadde da rundt én million innbyggere. Imidlertid hadde seismologer sendt ut advarsler om jordskjelvsfaren en dag i forveien, og det ble beordret evakuering av byen. At dyr oppførte seg uvanlig, bidrog til at ordren ble fulgt i meget stor grad, slik at evakueringen var fullført 5 1/2 time før jordskjelvet fant sted.

Referanser
----------

1. ↑  «Profile of Haicheng» **(kinesisk)**. Arkivert fra originalen 10. juni 2008. Besøkt 19. juni 2008.  «Arkivert kopi». Archived from the original on 10. juni 2008. Besøkt 21. januar 2020. CS1-vedlikehold: Uheldig URL (link)

|  |  |
| --- | --- |
| Oppslagsverk/autoritetsdata | GeoNames
 |
**Tomintoul** (skotsk-gælisk: *Tom an t-Sabhail*, «Låvehøyden») er en landsby i Moray innenfor det historiske grevskapet Banffshire i Skottland. Landsbyen ligger nær bredden av elven Avon innenfor Cairngorms nasjonalpark. Det er sagt at den er den høyeste landsbyen i det skotske høylandet, men selv om den på 345 m er den fortsatt lavere den høyeste landsbyen i Skottland (Wanlockhead, i Dumfries and Galloway på 466 m).

Det er en planlagt landsby som ble lagt ut av adelsmannen Alexander Gordon i 1775. Dette skjedde som en følge av at William Caulfield tyve år tidligere hadde anlagt en militær vei der, som nå er A939. Landsbyen er historisk sett en del av sognet Kirmichael. I 1841 nådde prestegjeldet en befolkning på 1722. I 1951 hadde dette falt til bare 531. Folketellingen i 2011 indikerte en landsbybefolkning på 716 mennesker.

Landsbyen inngår i Whisky Trail, som også inkluderer Dufftown, Keith, Tomnavoulin og Marypark. Det omkringliggende landskapet danner Glenlivet Estate. Tomintoul Golf Club (nå nedlagt) ble grunnlagt i 1897. Klubben og banen forsvant på samme tid som den andre verdenskrig.

Referanser
----------

1. ↑  Duwe, Kurt C. (Desember 2011): «Bàideanach, Srath Spè, Nàrann & Bràighean Mhàrr (Badenoch, Strathspey, Nairn & Braes of Mar)». Gàidhlig (Scottish Gaelic) Local Studies Arkivert 31. januar 2015 hos Wayback Machine. (PDF) (Report). Vol. 21 (2nd ed.).
2. ↑  Keane, Phoebe (17. april 2019): «Where is Scotland's highest village?», *BBC*
3. ↑   «History and Heritage of Tomintoul» (PDF). *Your Moray*.
4. ↑  2001 Census data
5. ↑  «Tomintoul Golf Club», *Golf’s Missing Links*

Eksterne lenker
---------------

* (en) Tomintoul – kategori av bilder, video eller lyd på Commons Rediger på Wikidata
* Visit Tomintoul
* Glenlivet and the Cairngorms

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** BBC Things
 |
«Slik jeg ser det, er friheten litt for stor - så vi ønsker den samme endringen til deres tilfredshet.» (Han hugger beina av). Illustrasjon i det tyske satiremagasinet *Berliner Wespen* 30. august 1878.
**Prokrustes** (gr. Προκρούστης), også kalt **Damastes** (gr. Δαμαστής), var i gresk mytologi en kjempe som drev et herberge i Attika, hvor han på bestialsk vis torturerte sine gjester.

Hos Prokrustes ble de veifarende tilbudt en utmerket seng å sove i, men var de for lange ble begge beina kuttet av, og var de for korte ble de strukket. Etter den makabre behandlingen skulle senga passe dem aldeles perfekt.

Til sist ble Prokrustes overmannet i Eleusis av helten Thesevs, som lot ham få erfare sine egne torturmetoder.

Se også
-------

* Prokrustesseng uttrykker det uredelige prinsipp innen vitenskapen å tvinge virkeligheten (terrenget) til å stemme med modellen (kartet).
* Én størrelse passer alle

Kilder
------

* Procrustes i *Encyclopædia Britannica*

Eksterne lenker
---------------

* (en) Procrustes – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** VIAF **·** VIAF **·** GND **·** BNF **·** BNF (data) **·** SUDOC
 |
**Jan Inge Kaspersen** (født 1980) er en Arbeiderparti-politiker fra Stjørdal i Nord-Trøndelag. 

Han har vært medlem av Stjørdal kommunestyre siden 1999 og medlem av formannskapet siden 2007. I perioden 2003–2007 var han nestleder i komité for oppvekst og kultur. I 2019 var han Arbeiderpartiets ordførerkandidat.

Som medlem av Nord-Trøndelag fylkesting 2011–2015 satt han i komité for samferdsel, næring og miljø. Han var leder for Arbeiderpartiets fylkestingsgruppe i Nord-Trøndelag fylkesting 2015–2017, og ble i juni 2016 valgt til leder i komité for plan og økonomi. Etter fylkessammenslåingen ble han valgt inn i fylkesutvalget i Trøndelag.

Han var Arbeiderpartiets 4. vara til Stortinget fra Nord-Trøndelag i perioden 2013–2017.
Jan Inge har jobbet som yrkesfaglærer på Ole Vig VGS siden 2022

Referanser
----------

1. ↑  «ntfk.no – Jan Inge Kaspersen». Arkivert fra originalen 2. april 2016. Besøkt 19. juni 2016.
2. ↑  «Gruppeledere 2015-2019». *www.ntfk.no*. Arkivert fra originalen 2. april 2016. Besøkt 19. juni 2016.
3. ↑  «Komité for plan og økonomi». Arkivert fra originalen 6. oktober 2016.
4. ↑  «Stortinget».

Eksterne lenker
---------------

* (en) Jan Inge Kaspersen – kategori av bilder, video eller lyd på Commons Rediger på Wikidata
* (no) Jan Inge Kaspersen hos Stortinget Rediger på Wikidata

  


|  |  |
| --- | --- |
| Oppslagsverk/autoritetsdata | Stortinget
 |